Atambayev: Qirg'iziston birdamlik tomon harakat qilishi kerak 
"Hozir har ikki tomon, qirg’izlar va o’zbeklar orasida ham millatchilikka guvohmiz”,- deydi prezident "Ozodlik" radiosi bilan suhbatda.
2 milliard dollarga tushishi kutilayotgan yangi yo’nalish Qashg’ardan boshlanib, Andijonga yetadi. “Ozodlik” radiosining Qirg’iz xizmatiga bergan intervyusida Atambayev iqtisodni ko’tarish uchun mana shunday yirik loyihalarni ishga solish kerak, dedi. “Bu yangi yo’l butun tizimimiz bilan bog’lanishi kerak. Mana shu bizning shartimiz. Bu yo’nalish Norin va O’sh viloyatlaridan o’tishi kerak. Shu tariqa shimoldagi Norin viloyati asosiy temir yo’llarga ulanadi. Janub va shimolni bog’lasin bu yo’l. Butun Qirg’iziston ulanadi. Bu yil qish qattiq kelib, janub shimoldan haftalar davomida uzilib qoldi. Bu yo’nalish mamlakatimizning olis qismlarini bir-biriga ulaydi va shu tariqa viloyatlar bir-biriga yaqinlashadi”. “Janubda qirg’iz va o’zbek orasida ko’plab masalalarda chuqur tushunmovchilik, kelishmovchilik mavjud ekani sir emas. Ikki elatni bir-biriga yaqinlashtirish siyosiy qaror talab qiladi. Qirg’iziston aholisi birdamlik tomon harakat qilishi kerak. Bu fojialar qaytarilmasligi uchun chora ko’rishimiz lozim. Hozir har ikki tomonda, qirg’izlar va o’zbeklar orasida ham millatchilikka guvohmiz”,- deydi prezident. Atambayevning aytishicha, AQSh bu aeroportdan foydalanishda davom etishi mumkin, faqat noharbiy maqsadlarda. “Hozir AQSh Manas tranzit markazida bir qancha qo’shinga ega. Bu fuqaro aeroporti. 2014-yildan keyin u yerda harbiylar bo’lmasligi kerak”. Atambayevning qayd etishicha, 2014-yildan keyin AQShga ijara uzaytirilmaydi. Vashington Manas uchun yiliga 60 million dollar to’laydi. Bishkekdan Kobulgacha samolyotda 90 minut. Bu yaqinlik xalqaro koalitsiyaga qo’l keladi va Afg’onistonga xizmatga ketayotgan va u yerdan qaytayotgan har bir askar Manasda to’xtab o’tadi.